نحجي اليوم وياكم شوية عن شي كلكم تعرفونه 😁 بس يمكن تفوتكم بعض التفاصيل عنه😉
موضوعنا اليوم هو فقر الدم 😓فقر الدم بصورة عامة يعني نقص بكريات الدم الحمر و مثل متعرفون كريات الدم الحمر مهمة جداً بعملية التبادل الغازي تنقل الاوكسجين المفيد من الرئتين للانسجة 😍و تنقل ثاني اوكسيد الكاربون الضار من الانسجة للرئتين حته تطلعه خارج الجسم 😏وبهيج نحافظ ع نسبها الطبيعية بداخلنا😁
اما بحالة فقر الدم فهاي العملية كلها راح تتخربط وتخرب النسب ❌
يمكن حجينا هواي عنه 😷 هسه لازم نعرف شنو اسبابه و شنو اعراضه وشلون نعالجه 😃.
فقر الدم ينتج اما من النزيف الحاد 😰 او زيادة تكسر كريات الدم بالجسم لاسباب اخرى ✳ او بسبب قلة انتاج الكريات 📉 بسبب عدة عوامل مثل سوء التغذية و نقص الفيتامينات وغيرها.
اما اعراضها فهي الدوار 😖، الشعور بالتعب والارهاق بسهولة 😞، شحوب الوجه 😨، تسارع دقات القلب،و احياناً الاحساس بضيق النفس.
يمكن الكشف عنها بواسطة فحوص الدم المختبرية التي يطلبها الطبيب. اما العلاج فهو يعتمد بصوره رئيسية على السبب الرئيسي لفقر الدم مثل ايقاف النزيف او تعديل النظام الغذائي وتناول الفيتامينات مثل B12، الطبيب راح يعرف السبب ويعطي العلاج المناسب للحالة.
و قبل كلشي بمجرد ما تحس بالاعراض لازم تاخذ استشارة طبيب لبعطي التشخيص الصحيح و يوصفلك العلاج المناسب للحالة😁
وتذكروا دائماً، الوقاية خيرٌ من العلاج 😉
سوي منشن لاصدقائك اللي يفيدهم الموضوع 😍 ولايك وكومنت 😁